
 Z A P I S N I K

28. sjednice Vijeća Mjesnog odbora „Janko Matko“ održane, 05. srpnja 2023., u 17 sati
u prostorijama mjesne samouprave Mjesnog odbora „Janko Matko“, Zagreb, Ulica Franje Horvata Kiša 12


NAZOČNI ČLANOVI VIJEĆA:
1. Vesna Špiljar
2. Katarina Jurak	
3. Ivan Jurak	
4. Pavao Škoko Gavranović


Predsjedava Vesna Špiljar, predsjednica Vijeća.

Zapisnik vodi: Vesna Špiljar, predsjednica vijeća mjesnog odbora „Janko Matko“

	Predsjednica VMO Vesna Špiljar otvara 28. sjednicu Vijeća Mjesnog odbora „Janko Matko", pozdravlja nazočne te konstatira da sjednici prisustvuje 4 od ukupno 5 članova Vijeća. Vijećnica Nada Špoljarić je opravdala izostanak.

Zapisnik sa 27. sjednice usvojen je s 3 glasa za i jednim protiv. Napomena je da se u zapisniku promjeni trajanje sjednice sa 35 na 30 minuta.

	



Na prijedlog predsjednice Vijeće jednoglasno utvrđuje

D N E V N I   R E D:

1. Aktualna komunalna problematika
2. Utvrđivanje prioriteta za donošenje Plana komunalnih aktivnosti (PKA) za 2024.godinu i Plana malih komunalnih akcija ( PMKA) – asfalterski program za 2024 godinu.
3. GODIŠNJI IZVJEŠTAJ O IZVRŠENJU FIN.PLANA ZA 2022.
4. Razno: izvješća, pitanja i prijedlozi.
 









Ad 1. Aktualna komunalna problematika 


Zaključak
o rješavanju aktualne komunalne problematike

	
	1.
	Vijeće Mjesnog odbora „Janko Matko“ predlaže Vijeću Gradske četvrti Peščenica-Žitnjak da od nadležne službe zatraži

- postavljanje zelenog otoka i zamjenu otpadnih kontejnera

Na sjeverozapadnoj strani križanja Ul. Marije Jurić Zagorke i Ul. Otona Župančića , uz garaže potrebno je postaviti zeleni otok i adekvatne kontejnere. 
1. Na predmetnoj lokaciji nalazi se 4 kontejnera:
a. Za staklo
b. Za bio otpad
c. Za plastiku (mali otvor)
d. Za papir (mali otvor)
Problem predstavljaju kontejneri za plastiku u papri koji imaju mali otvor na vrhu umjesto da imaju mogućnost otvaranja cijele gornje plohe kao kontejner za biootpad. Građani ne mogu ubaciti otpad zbog premalih otvora i ostavljaju smeće uz kontejnera (Prilog 2).
2. Stvaranje zelenog otoka na predmetnoj lokaciji.
a. Uređenjem zelenog otoka s adekvatnim kontejnerima riješili bi problem ostavljanja smeća ispred kontejnera jer građani ne mogu ubaciti smeće u kontejnere zbog premalog otvora.
b. Na navedenoj lokaciji se svakodnevno ostavlja glomazni otpad uz otpad koji ostavljaju građani koji ne mogu ubaciti u postojeće kontejnere. Smanjenjem količine smeća na ulici automatski će se destimulirat građane da tamo ostavljaju i glomazni otpad. 


	2.
	Ovaj zaključak dostavit će se  Vijeću Gradske četvrti Peščenica-Žitnjak na daljnje postupanje.















Ad 2. Utvrđivanje prioriteta za donošenje Plana komunalnih aktivnosti (PKA) za 2024.godinu i Plana malih komunalnih akcija ( PMKA) – asfalterski program za 2024 godinu. 

Vijeće Mjesnog odbora „Janko Matko“ jednoglasno donosi 

Zaključak
o utvrđivanju prioriteta komunalnih aktivnosti za donošenje Plana komunalnih aktivnosti GČ Peščenica- Žitnjak u 2024. godini

1. Vijeće Mjesnog odbora „Janko Matko“ predlaže Vijeću Gradske četvrti Peščenica-Žitnjak sljedeće prioritete na području MO „Janko Matko“


	
	LOKACIJA - OBJEKT
	MJESNI ODBOR
	OPIS AKTIVNOSTI
	PROBLEMATIKA

	1.
	 DV MEDO BRUNDO
	Janko Matko
	Sanacija asfalta ispred ulaza u DV
	JAVNE POVRŠINE I OBJEKTI

	2.
	Ulica Otona Županića kod kč. Br. 8
	Janko Matko
	Sanacija asfalta oko stupića kod pothodnika
	JAVNE POVRŠINE I OBJEKTI

	3.
	Ulica Otona Županića kod kč.br.16
	Janko Matko
	 Postava stupića protiv parkiranja na nogostupu ispred DV MEDO BRUNDO
	JAVNE POVRŠINE I OBJEKTI

	4.
	 Duž nogostupa  od Ulice Šime Starčevića do  Ulice Horvata Kiša
	 Janko Matko
	Postava rasvjete duž cijelog nogostupa kroz navedene ulice
	JAVNE POVRŠINE I OBJEKTI






	2.
	Ovaj zaključak dostavit će se  Vijeću Gradske četvrti Peščenica-Žitnjak na daljnje postupanje.






Ad. 3. GODIŠNJI IZVJEŠTAJ O IZVRŠENJU FIN.PLANA ZA 2022.
 
Vijeće Mjesnog odbora „Janko Matko“ jednoglasno donosi

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora "Janko Matko'' za 2022.


Članak 1. 
Godišnji izvještaj o izvršenju Financijskog plana Mjesnog odbora "Janko Matko'' za 2022. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2022.
(kn)
	Ostvareno prihoda za 2022.
(kn)
	Ostvareno rashoda za 2022.
(kn)
	Indeks (5/3*100)

	1
	2
	3
	4
	5
	6

	 
	RASHODI
	433.200,00
	433.200,00
	428.452,91
	98,90

	3
	RASHODI POSLOVANJA
	433.200,00
	433.200,00
	428.452,91
	98,90

	32
	Materijalni rashodi
	433.200,00
	433.200,00
	428.452,91
	98,90

	323
	Rashodi za usluge
	357.000,00
	357.000,00
	356.043,31
	99,73

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	357.000,00
	357.000,00
	356.043,31
	99,73

	 
	ODRŽAVANJE JAVNIH POVRŠINA
	223.000,00
	223.000,00
	223.000,00
	100,00

	 
	ODRŽAVANJE NERAZVRSTANIH CESTA
	134.000,00
	134.000,00
	133.043,31
	99,29

	329
	Ostali nespomenuti rashodi poslovanja
	76.200,00
	76.200,00
	72.409,61
	95,03

	3291
	Naknade za rad predstavničkih i izvršnih tijela, povjerenstava i slično
	72.000,00
	72.000,00
	71.745,65
	99,65

	3299
	Ostali nespomenuti rashodi poslovanja
	4.200,00
	4.200,00
	663,96
	15,81



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora "Janko Matko''.












Ad 4. Razno: izvješća, pitanja i prijedlozi
Vijećnik Pavao Škoko Gavranović iznosi svoje izdvojeno mišljenje:

1. Obrazloženje glasovanja protiv zapisnik / unijeti kao izdvojeno vijećničko mišljenje

S obzirom na to kako nisam naveden u zapisniku kao osoba koja je prisustvovala sjednici, ali sam naveden u evidencijskoj listi te sukladno članku 27. Poslovnika o radu Vijeća Mjesnog odbora "Janko Matko" koji u prvom stavku navodi da se o prisustvovanju članova VMO vodi evidencija, smatram da me se treba navesti kao prisutnog na sjednici. Sukladno činjenici da sam naveden u evidenciji može se jedino zaključiti da sam bio prisutan na sjednici.

Nadalje, neposredno prije navođenja dnevnog reda stoji rečenica koja se ne bi smjela nalaziti u zapisniku jer se ne odnosi na sadržaj sjednice već se njome objašnjava sadržaj evidencijske liste kao zasebnog dokumenta. Ovime se ustvari želi derogirati važnost evidencijske liste kao načina utvrđivanja prisutnosti članova VMO što je u suprotnosti s člankom 27.  Poslovnika o radu Vijeća Mjesnog odbora "Janko Matko".

Naposljetku zapisniku nedostaje vrijeme početka sjednice, što je 18:15 te je navedeno netočno vrijeme kraje. U zapisniku stoji 18:35, a trebalo bi stajati 18:30 sukladno očitovanju predsjednice VMO Janko Matko kojeg je dala na prigovor uložen na način vođenja prethodne sjednice. Iz navedenog je vidljivo da je sjednica trajala svega 15 minuta.

2. Izdvojeno vijećničko mišljenje pod točkom razno vezano uz organizaciju manifestacije 'Dani Folke'

Nažalost ovogodišnji 'Dani Folke' su organizirani s najskromnijim programom do sada. U usporedbi s prijašnjim Danima Folke moram konstatirati kako je organizacija bila usmjerena na samo najmlađe uzraste bez pružanja sadržaja u programu za druge mlade osobe, osobe zrelije životne dobi ili starije osobe. Dok se za prethodnih Dana Folke program aktivnosti, sportskih, kulturnih i zabavnih sadržaja protezao na tri dana, ove se godine program sveo na malo više od četiri sata u prijepodnevnom subotnjem terminu. Smatram da ovakvu manifestaciju ni ne možemo nazvati 'danima' Folke, već da je prikladniji naziv 'sati' Folke. Uz ovo želim naglasiti kako je promocija bila skoro nevidljiva te osim dva plakata i jedne objave na društvenim mrežama ništa nije napravljeno. Želim stoga uputiti kritiku organizatorima u nadi da će idući Dani Folke biti prava manifestacija kakva se u više navrata organizirala te da će se ponovo na 'Danima Folke' moći okupiti svi uzrasti iz naselja i šire.









Ovim je dnevni red iscpljen, te predsjednica Vesna Špiljar zatvara sjednicu.
                                                                                                                                                                                                                                                                                                                                                                                                                                                               Sjednica dovršena u 17:30 sati.


Zagreb, 05. srpanj 2023. 

Zapisnik sastavio
Vesna Špiljar	                 
                               

KLASA: 024-08/23-003/1395
URBROJ: 251-13-11-11/010-23-2

Predsjednica
                                                                                                                               
 Vijeća Mjesnog odbora
                  „Janko Matko“
[image: ]

                    Vesna Špiljar

